Teine tähtis liik, kes tagas esimeste võimul püsimist, on julgeoleku esindajad, kelle ülesandeks oli likvideerida vastupanu. ENSV julgeolekujuht 1982-90 Karl Kortelainen jätkas karjääri Moskvas. Tema  järglane Rein Sillar, kes osales 1991. aastal KGB likvideerimisel, rahustas kõiki endisi KGB kaastöötajaid: "Mitte iialgi, mitte mingisugustel asjaoludel ja mitte kellelegi me neid nimekirju ei anna. See pole ametkondlik kapriis, vaid eesti rahva huvides" (Eesti Ekspress 30.08.1991). Tema vana "aupaiste" pole palju kahanenud, ikka küsitakse viisakalt tema arvamust. Näiteks spioon Herman Simmi kohta, mispuhul ta kuulutas; "Te ei saa kunagi teada, kas Simm oli KGB-s". Tema sõnul on Eestis omal ajal KGB-s  tööl olnud üle tuhande inimese (Eesti Päevaleht 24.09.2008).